Muhimman abubuwan dake faruwa yanzu haka a Kannywood – Freedom Radio Nigeria
An sace asusun Jaruma Sadiya Gyale na Instagram
Wasu masu kutse da ba’a san ku su wanene ba sun sace asusun dandalin sada zumunta na Instagram na jarumar fina-finan Hausar nan Sadiya Gyale.
Jaruma Sadiya Gyale ta shaidawa Mujallar Film cewa ta wayi gari masu kutsen sunyi awon gaba da asusun nata na Instagram, inda suke aikawa da wasu sakonni ba tare da sanin ta ba.
A don haka tayi kira ga dukkan masoyan ta, kan su kauracewa dukkan wani sako da suka gani a shafin.
Hoton jaruma Sadiya Gyale
Mahaifiyar Halima Atete ta rasu
A ranar Alhamis din da ta gabata ne Mahaifiyar jaruma Halima Atete ta rasu inda akayi jana’izar ta a birnin Abuja kamar yadda mai shirya fina-finan nan Sheikh Isah Alolo ya wallafa a shafin sa na Instagram.
Hoton jaruma Halima Atete da mahaifiyar ta
Abba Almustapha ya kammala digirinsa na farko
Fitaccen jarumin fina-finan Hausar nan Abba Almustapha ya karbi sakamakon kamala karatun digirin sa na farko a bangaren kimiyyar dakin karatu.
Abba Almustapha ya wallafa hotonsa da kuma sakamakon karatun nasa a shafin sa na Facebook wanda ya nuna cewa ya kammala karatun da matakin Digiri mataki na biyu a jami’ar Bayero dake nan Kano.
Al’umma da dama sun aike masa da sakon fatan alkhairi akan hakan.
Za’a Karrama Gwamna Bawa Mai Kada
A ranar Lahadin nan ne za’a gabatar da taron bada lambar yabo ga fitattun mutane a jihar Plateau.
Cikin wadanda za’a karrama kuwa akwai fitaccen mai shirya fina-finan nan kuma mai bada umarni sannna Jarumi wato Sani Mu’azu wanda akafi sani da Bawa Mai Kada a shirin wasan kwaikwayon nan na Kwana Casa’in.
Hoton jarumi Sani Mu’azu